CELEX: 62014TN0439
Language: sl
Date: 2014-06-16 00:00:00
Title: Zadeva T-439/14: Tožba, vložena 16. junija 2014 – LS Cable & System proti Komisiji

25.8.2014   
            
            
               SL
            
            
               Uradni list Evropske unije
            
            
               C 282/45
            
         Tožba, vložena 16. junija 2014 – LS Cable & System proti Komisiji
   (Zadeva T-439/14)
   2014/C 282/59
   Jezik postopka: angleščina
   
      Stranki
   
   
      Tožeča stranka: LS Cable & System Ltd (Anyang, Republika Koreja) (zastopnika: S. Kinsella in S. Spinks, solicitor)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               za nična razglasi člena 1(11) in 2(t) Sklepa Komisije C(2014) 2139 z dne 2. aprila 2014 v zvezi s postopkom na podlagi člena 101 PDEU in člena 53 Sporazuma EGP v zadevi AT.39610 – Električni kabli (v nadaljevanju: Sklep), in sicer v delu, ki zadeva tožečo stranko;
            
         
               —
            
            
               podredno, občutno zmanjša globo, naloženo tožeči stranki v členu 2(t) Sklepa, in
            
         
               —
            
            
               Evropski komisiji naloži plačilo stroškov tožeče stranke.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               S prvim tožbenim razlogom se zatrjuje, da Sklep ne dokazuje v pravno zadostni meri sodelovanja tožeče stranke pri enotni in trajajoči kršitvi, saj Sklep temelji na nepravilnem razlogovanju ter ni zadostno dokazal sodelovanja tožeče stranke pri kršitvi, s čimer so bili kršeni člen 101(1) PDEU, člen 2 Uredbe št. 1/2003 in načelo domneve nedolžnosti.
            
         
               2.
            
            
               Z drugim tožbenim razlogom se zatrjuje, da se je z uporabo v Sklepu točke 18 Smernic o načinu določanja glob kršilo te smernice in kršilo načela sorazmernosti, enakega obravnavanja in varstva legitimnega pričakovanja, in sicer ker Sklep:
               
                           —
                        
                        
                           brez objektivne utemeljitve ne upošteva Smernic o načinu določanja glob, ko ločeno obravnava podzemne in podmorske visokonapetostne električne kable za namene določitve obsega prodaje tožeče stranke v EGP in ker se v njem ustrezno ne odraža sorazmerna teža vloge tožeče stranke pri kršitvi;
                        
                     
                           —
                        
                        
                           diskriminatorno daje prednost proizvajalcem (vključno s tožečo stranko), ki proizvajajo samo podzemne kable, in
                        
                     
                           —
                        
                        
                           za tožečo stranko določa nesorazmerno velik obseg prodaje v EGP.
                        
                     
         
               3.
            
            
               S tretjim tožbenim razlogom se zatrjuje, da Sklep krši člen 23 Uredbe (ES) št. 1/2003, točko 20 Smernic in načelo sorazmernosti, in sicer ker ne upošteva ustrezno teže kršitve pri določitvi zneska globe tožeče stranke, ne da bi pri tem upošteval:
               
                           —
                        
                        
                           dejstvo, da tožeča stranka proizvaja samo podzemne kable;
                        
                     
                           —
                        
                        
                           da tožeča stranka ni vedela za del kršitve, ki se nanaša na podmorske kable, in za nekatere bistvene elemente dela kršitve, ki se nanaša na podzemne kable, in
                        
                     
                           —
                        
                        
                           konkurenčno ravnanje tožeče stranke v EGP in v izvoznih ozemljih ter motenje s strani tožeče stranke dela usklajenega ravnanja, ki se nanaša na podzemne kable.
                        
                     
         
               4.
            
            
               S četrtim tožbenim razlogom se zatrjuje, da je Komisija kršila načeli sorazmernosti in enakega obravnavanja, s tem ko tožeči stranki ni odobrila znižanja –iz naslova olajševalnih okoliščinah –, višjega od 11 %.